b"\n_START_ARTICLE_\nDistricte de Sirmia\n_START_SECTION_\nNom\n_START_PARAGRAPH_\nEn serbi el districte es coneix com a Sremski okrug o \xd0\xa1\xd1\x80\xd0\xb5\xd0\xbc\xd1\x81\xd0\xba\xd0\xb8 \xd0\xbe\xd0\xba\xd1\x80\xd1\x83\xd0\xb3, en croat com a Srijemski okrug, en hongar\xc3\xa8s com a Szer\xc3\xa9ms\xc3\xa9gi K\xc3\xb6rzet, en eslovac com a Sriemski okres, en roman\xc3\xa8s com a Districtul Srem, i en rut\xc3\xa8 com a \xd0\xa1\xd1\x80\xd0\xb8\xd0\xbc\xd1\x81\xd0\xba\xd0\xb8 \xd0\xbe\xd0\xba\xd1\x80\xd1\x83\xd1\x85.\n_START_SECTION_\nHist\xc3\xb2ria administrativa\n_START_PARAGRAPH_\nEntre els segles III i V, la ciutat de Sirmium (l'actual Sremska Mitrovica) fou la capital de la prov\xc3\xadncia romana de Pannonia Secunda, i el segle VI capital de la  Pann\xc3\xb2nia Bizantina. El segle VII, durant l'administraci\xc3\xb3 \xc3\xa0vara, l'\xc3\xa0rea fou controlada pel governador local b\xc3\xbalgar Kuber, mentre que al segle XI ho fou pel duc b\xc3\xbalgaro-eslau independent Serm\xc3\xb3. El segle XI el territori formava part del Tema de Sirmium._NEWLINE_Durant l'administraci\xc3\xb3 del regne medieval d'Hongria (segles XII-XVI), l'\xc3\xa0rea es va dividir en els comtats de Sirmia i de Valko. A l'\xc3\xa8poca otomana (segles XVI-XVIII) l'\xc3\xa0rea form\xc3\xa0 part inicialment del ducat de Sirmia, governat pel duc serbi Radoslav \xc4\x8celnik, i despr\xc3\xa9s va ser inclosa al Sanjak de Sirmia. Durant l'administraci\xc3\xb3 dels Habsburg (segles XVIII-XIX), el territori es dividia en el Comtat de Sirmia i la Frontera Militar. Cap al 1850 les parts septentrionals formaven part del districte de Novi Sad, per\xc3\xb2 van ser reincloses al comtat de Sirmia despr\xc3\xa9s de 1860. Despr\xc3\xa9s de l'abolici\xc3\xb3 de la Frontera Militar el 1882, les parts sirmies de la Frontera van ser incloses al Comtat de Sirmia. _NEWLINE_Durant l'administraci\xc3\xb3 del Regne dels Serbis, Croats i Eslovens (1918-1941) l'\xc3\xa0rea va formar part del comtat de Sirmia (1918-1922), i de l'Oblast de Sirmia (1922-1929). De 1929 a 1931, el territori va ser dividit entre la Banovina del Danubi al nord-est i la Banovina del Drina al sud-oest, i de 1931 i 1939 tot el territori formava part de la Banovina del Danubi. De 1939 a 1941, les parts nord-occidentals de la zona van formar part de la Banovina de Cro\xc3\xa0cia._NEWLINE_Durant l'ocupaci\xc3\xb3 germano-croata (1941-1944), l'\xc3\xa0rea va ser inclosa al Gran Comtat de Vuka. Des de 1944, el territori va formar part de la Voivodina Aut\xc3\xb2noma Iugoslava. El districte actual va ser definit el 29 de gener de 1992."